คือพึ่งมีอะไรกับเเฟนครั้งเเรกอะคะ(ใส่ถุง)เเละพอ2-3มานี้ตกขาวเป็นสีน้ำตาลปนเลือดมันเกิดจากอะไรคะ
สวัสดีค่ะ ตกขาวสีน้ำตาลปนเลือด ที่เกิดหลังจากมีเพศสัมพันธ์ อาจเกิดจาก- การมีเพศสัมพันธ์ที่รุนแรง หรือขนาดอวัยวะเพศชายที่ใหญ่เกินไป อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ ซึ่งอาจออกปนมากับตกขาวได้ ทั้งนี้เลือดจะหยุดไหลได้เองภายในไม่กี่วัน- มีการติดเชื้อที่ปากมดลูก หรือช่องคลอด แต่มักมีอาการแสบหรือคันช่องคลอด และปวดท้องน้อยร่วมด้วย- มีติ่งเนื้อที่ปากมดลูก- มีการใช้ยาฮอร์โมนต่างๆ อยู่ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น ซึ่งทำให้เกิดมีเลือดออกกะปริดกะปรอยและปนมากับตกขาวได้หากเลือดที่ออกปนมากับตกขาว ออกมาเพียง 2-3 วันแล้วหยุดไป เลือดดังกล่าวก็น่าจะเกิดจาการฉีดขาดของเยื่อบุช่องคลอดได้ แต่หากเลือดออกนานเกิน 1 สัปดาห์ หรือมีเลือดออกทุกครั้งที่มีเพศสัมพันธ์ หรือมีเลือดออกกะปริดกะปรอยมาอีกเรื่อยๆ หรือมีปวดท้องน้อยมาก ก็ควรไปพบสูติ-นรีแพทย์เพื่อตรวจค่ะ